ഗംഗന്: മരണമുഖത്തു നിന്നും ജീവിതം കുറിച്ചൊരാള് കാസര്കോട്മരണത്തിന്റെ തൊട്ടരികില് നിന്ന് മടങ്ങിവന്നൊരാള്, അത്രമേല് മോഹിപ്പിച്ച് ജീവിതം അഭംഗുരം തുടരുന്ന സുന്ദരദൃശ്യം കാണാം എന്നും രാവിലെ കാഞ്ഞങ്ങാട് ജില്ലാ ആശുപത്രിയില് ചെന്നാല്. കാഞ്ഞങ്ങാട് സൗത്ത് മൂവാരിക്കുണ്ടിലെ ഗംഗന് എന്നാണ് അയാളുടെ പേര്. കാഞ്ഞങ്ങാട് ഡിഎംഒ ഓഫീസില് പാര്ട്ടൈം സ്വീപ്പറാണ്. അഗതികളും നിരാലംബരുമായ ഇരുപതോളം പേര്ക്ക് എന്നും പ്രഭാത ഭക്ഷണം ഗംഗന്റെ വകയാണ്. ഈ ഭക്ഷണം പങ്കിടല് മാത്രമല്ല, ഗംഗന്റെ ജീവിതത്തെ ധന്യമാക്കുന്നത്. 34 വര്ഷം മുമ്ബ്, ഇതുപോലൊരു മഴക്കാലത്ത്, രണ്ടു സഹോദരിമാര്ക്കൊപ്പം കടലില് ചാടി ചാവാന് പുറപ്പെട്ട ജീവിതമാണത്. അന്ന് കാടുപിടിച്ച് കിടക്കുന്ന ബേക്കല് കോട്ടയുടെ കൊത്തളത്തിലൊന്നില് ഗംഗന്, പതിനഞ്ചുകാരി ഇന്ദിരയ്ക്കും ഒമ്ബതുകാരി സതിക്കുമൊപ്പം വലിഞ്ഞുകയറി. മരിക്കാനുള്ളആര്ത്തിയില് പഴത്തില് വിഷം പുരട്ടി കൈയില് വച്ചു തിന്നാന് ധൈര്യം വന്നില്ല. കടലില് ചത്തുപൊന്തുമ്ബോള്, അകലാതിരിക്കാന്, മൂന്നുപേരുടെയും ശരീരം ചേര്ത്തുകെട്ടി. താഴെ ഇരമ്ബുന്ന കടല് കണ്ടാവണം, കുട്ടിയായ സതി അന്നേരം നിലവിളിച്ചു. മഴചാറുന്ന കൊത്തള മുകളില് നിന്നും അസമയത്ത് കരച്ചില്കേട്ടെത്തിയ ബഷീര് എന്നൊരാള്, ഓടിയെത്തി, സതിയെ വലിച്ച് താഴെയിട്ടു. ഒപ്പം പിടഞ്ഞ് താഴെ വീണ ഗംഗന് ബഷീറിനോട് കലമ്ബി, മണ്ണില് കിടന്നുരുണ്ടു. എറെ പണിപ്പെട്ട് സമാധാനിപ്പിച്ച്, ഒരോട്ടയില് കയറ്റി മൂവരെയും വീട്ടിലെത്തിച്ചു. അതുമുതല്, മരണത്തെ കൊട്ടിയടച്ച് ഗംഗന് സഹോദരങ്ങള്ക്കായി ജീവിക്കാന് തുടങ്ങി. ആദ്യം അച്ഛനും പിന്നീട് അമ്മയും മരിച്ച കുടുംബമാണത്. താങ്ങാനാകാത്ത കടഭാരവും പട്ടിണിയും വലച്ചപ്പോഴാണ് ജീവിതം ഉപേക്ഷിക്കാന് തീരുമാനിച്ചത്. അതബദ്ധമായെന്ന് മനസിലായ ഗംഗന്, നാട്ടില് ചെറിയ പണി ചെയ്തു. ഗള്ഫില് പോയി സഹോദരിമാരെ കെട്ടിച്ചു. നാട്ടിലെത്തി, ആശുപത്രിയില് പാര്ട്ട്ടൈം ജോലി ചെയ്തു. ഭാര്യയും മൂന്നുമക്കളുമായി. നിര്ധന രോഗികള്ക്കായി പ്രഭാത ഭക്ഷണവും മരുന്നും വസ്ത്രവും സംഘടിപ്പിച്ച് വിതരണം ചെയ്തു. ബാക്കി സമയങ്ങളില് ഡിവൈഎഫ്ഐയുടെ ഭക്ഷണമുള്ളതിനാല്, പ്രഭാത ഭക്ഷണം മാത്രമാണ് ഗംഗന്റെ വക. മടങ്ങി വന്ന ഗംഗന്റെ ജീവിതം സിനിമയുമാകുന്നുണ്ട്. തിരക്കഥാകൃത്ത് നിസാം റാവുത്തര് പടച്ചോന് എന്ന പേരില് തിരക്കഥ പൂര്ത്തിയാക്കി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മീന്ലോറി നിയന്ത്രണംവിട്ട് കടകള് തകര്ത്തു സംസ്ഥാനത്ത് ഇന്നലെമാത്രം 6.44 ലക്ഷം ഡോസ് വാക്സിനേഷന് ചേരിതിരിവ് ഉണ്ടാക്കരുത് മയക്കുമരുന്നിന് സാമൂഹ്യവിരുദ്ധതയുടെ നിറം : മുഖ്യമന്ത്രി രണ്ടാംതരംഗം പിടിച്ചുനിര്ത്തി , കഴിഞ്ഞ ആഴ്ചയേക്കാള് 21,000 കേസ് കുറഞ്ഞു : മുഖ്യമന്ത്രി സിലബസ് വിവാദം : വിദഗ്ധസമിതിയെ നിയോഗിച്ച് കണ്ണൂര് സര്വകലാശാല കേരള നോളജ് മിഷന് : വിജ്ഞാന സമൂഹത്തില് സ്ത്രീകള് മുന്നേറും സിപിഐ എം ബ്രാഞ്ച് സമ്മേളനം തുടങ്ങി , ഒക്ടോബറില് ലോക്കല് സമ്മേളനം